സ്വപ്ന എന്താകും പറയുക, കാതോര്ത്ത് കേരളം തിരുവനന്തപുരം: സ്വര്ണക്കടത്ത് കേസില് ജയില് മോചിതയായ സ്വപ്ന സുരേഷ് എന്തെങ്കിലും തുറന്നുപറയുമോയെന്ന് ഉറ്റുേനാക്കി കേരളം. ജയിലില്നിന്ന് പുറെത്തത്തിയപ്പോള് മാധ്യമ പ്രവര്ത്തകരുടെ ചോദ്യങ്ങള്ക്ക് പിന്നീട് പ്രതികരിക്കുമെന്നാണ് പറഞ്ഞത്. തുറന്നുപറച്ചിലുണ്ടായാല് പലരുടെയും രാഷ്ട്രീയ ഭാവിയെ വരെ ബാധിക്കും. വിവാദങ്ങള്ക്കും വഴിമരുന്നിടും.Also Read:സ്വപ്ന സുരേഷ് ജയില് മോചിതയായി മാധ്യമങ്ങളോട് പിന്നീട് പ്രതികരിക്കാമെന്ന് സ്വപ്നമുഖ്യമന്ത്രിയുടെ ഓഫിസുമായുള്ള ബന്ധം, െഎ.ടി വകുപ്പില് ജോലി ലഭിച്ചത്, മുഖ്യമന്ത്രിയുടെ പ്രിന്സിപ്പല് സെക്രട്ടറിയായിരുന്ന എം. ശിവശങ്കര്, മുന് സ്പീക്കര്, മന്ത്രിമാര് എന്നിവരുമായുള്ള ബന്ധം, ഒളിവില് പോകാന് സഹായം ലഭിേച്ചാ, സ്വര്ണക്കടത്തില് യു.എ.ഇ കോണ്സുലേറ്റ് ഉദ്യോഗസ്ഥരുടെ പങ്ക് തുടങ്ങിയ കാര്യങ്ങളില് ദുരൂഹത തുടരുകയാണ്.കേന്ദ്ര അന്വേഷണ ഏജന്സികള് മുഖ്യമന്ത്രിക്കെതിരെ മൊഴിക്ക് സമ്മര്ദം ചെലുത്തുന്നതായ സ്വപ്നയുടെ ശബ്ദരേഖ പുറത്തുവന്നിരുന്നു. എന്നാല് ശബ്ദസന്ദേശ ഉറവിടം ഉള്പ്പെടെ കാര്യങ്ങള് ക്രൈംബ്രാഞ്ചിന് കണ്ടെത്താനായിട്ടില്ല. ഇക്കാര്യത്തിലും വെളിപ്പെടുത്തല് വിവാദങ്ങള്ക്ക് വഴിെവക്കാം.ഏജന്സികള് സമ്മര്ദം ചെലുത്തിയെന്ന വാദത്തില് സ്വപ്ന ഉറച്ചുനില്ക്കുന്നുണ്ടോ, കേസില് കുടുക്കിയതാണോ, നയതന്ത്ര ബാഗേജ് വഴി സ്വര്ണം കടത്തല് പദ്ധതി തയാറാക്കിയതും സഹായിച്ചതും ആരാണ്, പിടിയിലാകാത്ത പ്രമുഖര് േകസിലുണ്ടോയെന്ന കാര്യത്തിലൊക്കെ സ്വപ്ന മറുപടി നല്കുമെന്നാണ് പ്രതീക്ഷ.ലോക്ഡൗണില് പൊലീസിനെ വെട്ടിച്ച് അതിര്ത്തി കടന്ന് ഒളിവില്പോയ സ്വപ്നയെയും കേസിലെ നാലാംപ്രതി സന്ദീപ് നായരെയും കഴിഞ്ഞവര്ഷം ജൂലൈ 11ന് ബംഗളൂരുവില്നിന്നാണ് എന്.ഐ അറസ്റ്റ് ചെയ്തത്. രക്ഷപ്പെടുത്താന് സര്ക്കാറിലെ ഉന്നതെന്റ ഇടപെടലുണ്ടായെന്നുമൊക്കെ ആക്ഷേപങ്ങള് ഉയര്ന്നിരുന്നു.